Näoõlid kuivale, ketendavale ning rasusele näonahale\nKõik, mida pead teadma näoõlidest\nNäoõlide ümber keerleb palju valearvamusi, segadust ja küsimusi. Kahtled, kas näoõli päriselt niisutab nahka? Või tekitab õli hoopis komedoone? Sõbranna ütles, et aknelise ja rasuse nahaga ei tohiks kindlasti näoõli kasutada? Aga üks tuttav asendas näokreemi hoopistükkis näoõliga? Millist näoõli siis tuleks üldse eelistada, kui seda kreemi asemel kasutama hakata? Lubame, et siit artiklist leiad vastused nendele ja paljudele teistele küsimustele ning oskad siis ka näoõlide maailmas paremini orienteeruda.\nMiks kasutada 100% puhast näoõli?\nNäoõlidel on meie naha jaoks palju häid omadusi, kuid nende põhiline eesmärk on justkui lisakihina nahka kaitsta. Nad lukustavad niiskuse nahka, reguleerivad rasu tootmist, hoiavad naha niisutatud, elastsena ja noorena, ravivad seda antibakteriaalsete omadustega ning elavdavad nahka vitamiinidega.\nMeie nahk toodab ise loomulikku rasu ja kollageeni, mis hoiab naha elastsena ja niisutatuna, kuid vananedes see tootmine väheneb. Kui me ei toida nahka lisaks õlide ja kreemidega, siis naha tasakaal kaob ja nahk muutub väga kuivaks, mis omakorda teeb ta kaitsetumaks bakterite ja keskkonnasaaste eest. Selle tagajärjel võivadki kergemini tekkida kortsud, põletikud ja muud nahaprobleemid. Selleks, et hoida nahka elastsena ja värskena tasub enda ilurutiini lisada lõõgastav näomassaaž 100% puhta näoõliga, eriti mõnus on seda teha enne magamaminekut näiteks Gua Sha või spetsiaalse rullikuga. Hea nipp: hoia Gua Shad külmkapis ja saad eriti jahutava efekti!\n100% puhtad õlid on oma olemuselt sarnase ülesehitusega nagu rasu, mida meie nahk ise toodab ning seetõttu imenduvad nad ka hästi. Ent siinkohal tuleb kindlasti jälgida, millist õli kasutada, sest kõik õlid ei ole võrdsed. Mõned neist on väga rasked, ei imendu kergelt nahka vaid jäävad ummistava kihina hoopis naha peale ja võivad sellega tekitada hoopis komedogeene ning muid nahaprobleeme. Räägime erinevatest õlide omadustest lähemalt allpool ning sealt saad täpseid soovitusi, mida eelistada, mida vältida, et enda naha eest õigesti hoolt kanda.\nKas kasutada näoõli või näokreemi? Või hoopis mõlemat koos?\nLihtsalt ja lühidalt võib öelda nii, et näokreemid niisutavad nahka ja näoõlid lukustavad selle niiskuse nahka, seega ei ole ühtegi põhjust, miks sa ei võiks mõlemat koos kasutada.\nPikemalt seletades on kahte tüüpi naha niisutajaid: occlusive ja humectant. Esimene neist on paksem kreem või õli (occlusive), mis lukustab niiskuse nahka ja toimib justkui toidukile su nahale, sest mis kasu on naha niisutamisest, kui see lihtsalt näonahalt ära aurustub. Teine neist on kindel koostisosa (humectant), mis eraldab naha jaoks niiskust kas niisutajast endast või ümbritsevast keskkonnast, näiteks glütseriin või hüaluroonhape. Selleks, et nahk oleks efektiivselt niisutatud on vaja mõlemat tüüpi nahaniisutajat, näiteks hüaluroonhape toob nahale niiskust juurde ja jojobaõli lukustab selle niiskuse nahka. Sellest ka järeldus – näoõlid võivad nahka kaitsta, uuendada ja vitamiinidega toita, ent nad ei suuda nahale lisaniisutust pakkuda, sest saavad vaid hoida naha hetkelist veesisaldust. Seega on suurepärane, kui kasutad enda nahahooldusrutiinis nii õlisid kui ka niisutavaid kreeme, et saavutada maksimaalne niisutatus ja kaitse.\nMillal ja kuidas kasutada näoõli?\nNäoõli võid kasutada nii hommikul kui ka õhtul, suvel või talvel, rasuse või kuiva naha puhul.\nKui soovid näoõli enda ilurutiini lisada, siis on oluline jälgida, mis järjestuses sa enda nägu puhastad ja kreeme, seerumeid, meiki peale kannad. Oluline on enne näoõli kasutamist nahk korralikult puhastada ja rohke veega pesta, sest niiskesse nahka imendub õli kergemini ja ühtlasi saab õli selle niiskuse ka nahka lukustada (hea teada: sama kehtib ka kohe pärast duši keha õlitamise kohta).\nKui kasutad lisaks ka seerumeid, hüaluroonhapet või näokreemi, siis kanna alati esimesena seerum, siis näokreem või hüaluroonhape ja alles kõige viimasena paar tilka näoõli, et niiskus saaks nahka püsima jääda. Enne kui järgmise toote peale kannad oota, kuni eelmine on jõudnud veidi imenduda. Näoõli kestab kaua, sest vajad ainult paar tilka, et saavutada see mõnus särav jume. Kui kasutad liiga palju toodet, siis jääb nahk õliseks ja läikivaks ning raiskad lihtsalt toodet. Väldi toodete silma sattumist ja kui see juhtub, siis pese silmad rohke veega!\nKõige viimasena kanna peale päikesekaitse ja siis ka meik, kui sa seda soovid teha. Hea on teada, kui oled liiga palju näoõli peale kandnud, siis ei taha meik kenasti peal püsida, ent kui kõik tooted on jõudnud imenduda, ei tohiks probleemi olla. Lisaks saab seda sama näoõli õhtul kasutada ideaalselt ka meigi eemaldamiseks! Pane väike kogus õli peopessa ning masseeri nägu nii kaua kui meik on justkui näost sulanud, seejärel pese rohke veega ja näopesuvahuga ning niisuta nahk taas näoõliga.\nSiin on sulle lihtne hommikurutiin:\nSamm 1: ärka hommikul üles, pese hambad ja joo klaas vett\nSamm 2: seejärel pese nägu puhtaks Nurme roosi näopesuvahuga\nSamm 3: patsuta nägu kergelt rätikuga kuivaks ning pane niiskele nahale väike kogus jojobaõli, masseeri õli õrnalt nahka kasutades näpuotsi või külmkapist võetud Gua Shad (boonus: aitab hommikust padjanägu leevendada)\nSamm 4: viimansena niisuta ka huuled kaitsva huulepalsamiga ning loe huulte hooldamise kohta täpsemalt siit.\nSamm 5: et voilà, alusta päeva enesekindlalt ja edukalt!\nMilline näoõli endale valida?\nErinevatel õlidel on erinevad omadused ja sobiva näoõli valimine võib tunduda justkui ilmvõimatu ülesanne! Kõige olulisem on valida õli, mis ei ole komedogeenne ning on külmpressitud 100% puhas õli. Siin on meie TOP 4 näoõli soovitust:\nJojobaõli on üks populaarsemaid, multifunktsionaalsemaid ja armastatumaid õlisid näohoolduses. Jojobaõli on meie naha enda toodetud rasuga väga sarnase koostisega, mistõttu sobib ta paljudele inimestele ja imendub kõige paremini, sest meie nahk võtab ta eriti hästi vastu. Ta aitab taastada naha loomulikku rasu -ja niiskusesisaldust, seetõttu sobib nii rasuse kui kuiva naha hoolduseks. Just seda õli kasutatakse väga paljudes seerumites ja kreemides ning ta on suurepärane ka lihtsalt eraldi näoõlina kasutamiseks. Jojobaõli võib aidata leevendada punetust, ärritust ja isegi aknet, sest seal sisalduv jood ennetab ja tasakaalustab aknet soodustavate bakterite vohamist nahal.\nLisaks saab jojobaõli kasutada meigi eemaldamiseks, massaažiõlina, juuksepalsamina sära lisamiseks, küünenahkade hoolduseks, kandade pehmendamiseks, huulepalsami asendusena ja ka päikesepõletuse leevendamiseks. Sobib eriti hästi tundliku nahaga inimestele ja lastele õli õrna iseloomu tõttu. Perekonna meeste jaoks võib jojobaõli imet teha habemeõlina.\nArgaaniaõli on tõeline ilueliksiir, mis sobib hästi kõikidele nahatüüpidele ja imendub kiiresti. Ta ei ummista poore, tänu millele saavad seda kasutada ka aknele kalduva nahaga inimesed. See õli on eriti rikas antioksüdantide, E-vitamiini ja karotenoidide poolest, mis aitavad parandada jumet. Argaaniaõli on 100% looduslik vananemisvastane õli, mis aitab vähendada tõhusalt kortse silmade ja suu ümbruses ning niisutab kuiva, sügelevat ja tundlikku nahka. Lisaks sobib õli ka juustele, sest toidab kuiva peanahka ja taastab lõhenenud juukseotsad, ning küüntele, tugevdades neid ja pehmendades küünenahka.\nAvokaadõli on ideaalne kuivale ja elutule nahale, sest aitab hoida naha niiskustaset. Selles sisalduv E-vitamiin kaitseb vabade radikaalide kuhjumise eest, mistõttu on avokaadoõli üks parimaid õlisid küpse naha hoolduseks, sest tõstab naha enda kollageeni taset ja vähendab naha vananemist. Avokaadoõli on põletikuvastane ning sobib tänu sellele ka aknelise naha tervendamiseks. Eriti vitamiinirikas sügavuti imenduv õli rahustab hästi ka päikesest põlenud nahka, parandab peanaha tervist ja toidab juukseid ning muudab need kergemini töödeldavaks. Lisaks aitab avokaadoõli vähendada küünte murdumist.\nPorgandiõli on nahka noorendav, taastav ja taaselustav. Sisaldab rikkalikult beetakaroteeni ning tänu kõrgele A-vitamiini sisaldusele on üks parimaid naharakke elustavaid õlisid. Sobib kasutamiseks päevitamise ajal ja lisaks on väga hea päevitusjärgne vahend naha pehmendamiseks ning ühtlase päevituse säilitamiseks, sest aitab kaitsta nahka vabade radikaalide eest, mida leidub nii õhus kui ka päiksekiirtes. Tundliku nahaga inimestele ei pruugi sobida.\nPS! Oluline teada: imendumata õli võib määrida riideid!\nMida jälgida probleemse näonaha korral?\nNagu siit artiklist juba teada said, siis paljud näoõlid sobivad ka probleemse, rasuse, aknelise näonaha korral. Vastupidi levinud arvamusele, aitab näoõli nahal reguleerida rasu taset ning tasakaalustab rasust näonahka. Oluline on valida mitte poore ummistav õli, mis oleks ka põletikuvastaste omadustega. Soovitame proovida alustuseks näiteks jojobaõli või argaaniaõli. Kindlasti väldi kookosõli ja nisuiduõli, sest need on komedogeensed õlid ja võivad naha olukorra hoopis põletikulisemaks teha, sest ummistavad poore.\nLoodame, et leidsid siit vastused kõikidele näoõlidega seotud küsimustele ja julged nüüd oma ilurutiini ka näoõli lisada, sest sellest on ainult võita. Hoia oma nahk kaitstud ja niisutatud Nurme näoõlidega:\n100% Porgandiõli 100 ml\nMilliste küünaldega säästad nii tervist kui ka loodust?


Merkel ja Macron on erimeelt Junckeri mantlipärija küsimuses - Maailm - Postimees.ee\nPrantsuse president Emmanuel Macron ja Saksa kantsler Angela Merkel.\nFOTO: YVES HERMAN / REUTERS/ Scanpix Baltics\nPrantsusmaa ja Saksamaa liider on erimeelt Euroopa Komisjoni presidendi Jean-Claude Junckeri mantlipärija küsimuses ajal, mil Brüsselis algab Euroopa Liidu mitteametlik tippkohtumine.\nEuroopa Liidu liikmesriikide liidrid kogunesid teisipäeval Brüsselisse, et valimiste järel ühenduse institutsioonidele uusi juhte otsima hakata.\nEuroopa Komisjoni presidendi Junckeri ametiaeg saab läbi 31. oktoobril.\nPrantsuse president Emmanuel Macron ütles teisipäeval tippkohtumisele saabudes, et tema eelistab Komisjoni eesotsas näha praegust konkurentsivolinikku Taanist Margrethe Vestagerit, prantslast Michel Barnieri, kes on juhtinud EL-i Brexiti läbirääkimisi Suurbritanniaga või vasaktsentristist Frans Timmermansi.\nSaksa kantsler Angela Merkel toetab Saksa poliitikut Manfred Weberit, kes on juhtinud Euroopa Parlamendi suurimat fraktsiooni Euroopa Rahvaparteid (EPP) alates 2014. aastast.\n«Mina kui EPP perekonna liige toetan muidugi Manfred Weberit,» ütles Saksa valitsusjuht.\nÄsjaste Euroopa Parlamendi valimiste tulemused andsid senisest killustatuma europarlamendi, ehkki euroskeptikute ja paremäärmuslaste tugev esiletõus suudeti ära hoida. Senisest enam on aga parlamendis võimu liberaalidel ja rohelistel.\nVarasemates parlamentides oli Sotsialistidel ja Demokraatidel (S&D) ja konservatiivide Euroopa Rahvaparteil (EPP) parlamendis piisavalt kohti, et enamus moodustada. Nüüd tuleb neil toetuda Euroopa Demokraatide ja Liberaalide Liidule (ALDE) või rohelistele.


Tõhusa personaliosakonna juhtimiseks peate välja töötama strateegia peamiste inimressursside vajaduste saavutamiseks. Noorte HR Manager veebilehe sõnul hõlmavad need peamised vajadused töötajate värbamist ja säilitamist, motivatsiooni, arengut ja kaasamist. Neid eesmärke on võimalik saavutada strateegilise juhtimise protsessi abil. Strateegiline planeerimine on efektiivne meetod organisatsiooni või osakonna kursuse kindlaksmääramiseks järgmise aasta jooksul ning edu mõõtmise määramine. See protsess on kasulik, kui teie personaliosakond koosneb ühest isikust või 20-st.\nVaadake üle oma organisatsiooni missioon. Strateegilise planeerimise protsess algab lühikese missiooni kirjeldusega, mis selgitab ettevõtte olemasolu põhjust. Te peaksite kirjutama ka HR missiooni, milles kirjeldatakse üksikasjalikult, kuidas osakond organisatsiooni missiooni toetab. Näiteks võib organisatsiooniline missioon käsitleda, kuidas ettevõte pakub oma klientidele parimat võimalikku teenust, samas kui HR-missiooni avaldus käsitleb seda, kuidas osakond oma missiooni toetamiseks oma töötajaid arendab ja toetab.\nArendada strateegilisi eesmärke. Need on konkreetsed eesmärgid, mida tuleb täita organisatsiooni missiooni toetamiseks. Strateegiajuhid väljendavad neid eesmärke tavaliselt SMART-eesmärkide meetodina. SMART-eesmärgid on eesmärgid, mis on spetsiifilised ja mõõdetavad, mõistlikult saavutatavad, mis on seotud missioonidega ja on seotud konkreetse ajakavaga lõpetamiseks.\nAnalüüsige oma organisatsiooni praegust olukorda seoses soovitud olukorraga. Seda võib saavutada SWOT-i või sarnase olukorra analüüsi abil. Kasutage SWOT-analüüsi oma osakonna tugevuste, nõrkuste, võimaluste ja ohtude kindlakstegemiseks. Personaliosakond peaks analüüsima selliseid elemente nagu organisatsiooniline struktuur, peamised personalinõuded ja töötajate areng.\nKujundage oma eesmärkide saavutamise strateegia ja lõhe vahel, kus te praegu ja kus sa tahad olla. Tavaliselt koosneb see poliitikate ja protseduuride väljatöötamisest, mille eesmärk on ära kasutada organisatsiooni tugevaid külgi ja võimalusi, võideldes selle nõrkade külgede ja ohtudega. Näiteks võib strateegia sisaldada plaani töötajate arenguprotsesside parandamiseks ning tagada, et personaliosakond suudaks organisatsioonile pakkuda pädevaid töötajaid, kes on võimelised täitma organisatsiooni missiooni täitmiseks vajalikku tööd.\nRakendada strateegia. Jaotage oma uued tegevuspõhimõtted ja protseduurid operatiivtaseme järelevalvajatele ja juhtidele ning pakkuge koolitust, et tagada täielik arusaamine. Mõõda ja hinnata poliitika ja menetluste edukust ning kohandada vastavalt vajadusele.\n© Copyright 2021. All rights reserved. Kuidas käivitada tõhus personaliosakond


Innovation tugitool Ramone 90 buklee must - Aatrium\nInnovation tugitool võlub oma kaasaegse ning stiilse disainiga ja lisab ruumi koheselt elegantsust ning visuaalset põnevust. Tugitooli haarav toon ning sametine kangas moodustavad koos silmapaistva koosluse, mis toob maitsekat kontrasti pea igasse interjööri. Tugitoolile annavad lõpliku aktsendi tema metallist mustad jalad, mis toovad välja tema kauni kanga. Maitsekas tugitool loob rikkaliku atmosfääri nii kaasaegsesse kui ka traditsioonilisse ruumi ning teda on kerge sobitada ka teiste sisustuselementidega, luues ruumi rikkaliku atmosfääri. Tugitool sobib tänu oma praktilisusele ideaalselt väiksematesse ruumidesse.\nTugitooli raam ning jalad on metallist. Istumismugavuse tagab kvaliteetne no-zag vedrustus. Tugitool käib lihtsalt ning mugavalt lahti voodiks, tugitooli magamisosa mõõdud on 90x200 cm. Istumiskõrgus on 42 cm ning istumissügavus 52 cm. Põhja kõrgus maast on 5 cm. Maksimaalne kandevõime on 110 kg.


Kihlvedu Tossoga oli “easy money” | Adaur.ee: kinnisvaraturg peopesal\nSildid: Äripäev, EAS, ehitus, Ehitusuudised.net, elamispind, Enn Tosso, hind, hinnad, hinnatõus, kindlustundeindikaator, kinnisvara, korter, korteriomand, KV.EE, kvartal, laen, linn, maa, maa-amet, maja, MES, palk, pank, portaal, prognoos, rate, seminar, Tallinn, tehing\nMullu märtsis vedasime Enn Tosso’ga kihla, kas 2010. a. Tallinna korteriomanditehingute mediaanhind on 2009. a. tasemest kõrgemal või madalamal.\nMinu väide oli, et 2010. aasta hinnatase jääb 2009. aastale alla. Enn väitis vastupidist.\n2009. a. märtsis tehtud Tallinna korteriomanditehingute ruutmeetri mediaanhind oli 14 153 krooni.\nAjaliselt oli tegemist majanduse ehk isegi kõige raskema momendiga. 2009. aasta esimese kvartali lõpp oli aeg, kus kõiksugu kindlustundeindikaatorid olid kõigi aegade madalaimatel tasemetel.\nPankurid rääkisid sel ajal seminaridel numbrite asemel luuletusi – keegi lihtsalt ei osanud prognoosida, mis aasta asemel isegi paari nädala pärast üllatuse võib tuua.\nTööpuudus oli jõudsalt kasvamas ja kinnisvaratehingute arv oli rekordiliselt madal. Hinnad olid elamispindade turul aasta tagasi veel väga selges languses. Turul ei olnud ühtegi optimismi sisendavat märki.\nNii ei olnud raske vastu võtta kihlvedu kinnisvarahindade liikumise suuna osas. Seda veel eriti põhjustel, et aasta tagasi puudus vähimgi baas, mis oleks andnud põhjuse isegi hindade stabiliseerumiseks.\nTänase seisuga on maa-ameti andmeil Tallinna korteriomanditehingute mediaanhind 12 383 krooni ehk aastatagusest märtsist ~13% allpool.\nOn ehk pisut ajast ettetõttamine kuulutada märtsi kuu baasil tehtud kihlvedu juba täna lõppenuks, kuid olgem ausad – ühe kuuga hinnatase siiski vaevalt sedavõrd tõuseb, et eelmist aastat ületada. Tänasest aga aasta edasi prognoose teha on juba märksa raskem.\nArtikkel ilmus 22/02/2010 portaalis Ehitusuudised.net.\nTags: Äripäev, EAS, ehitus, Ehitusuudised.net, elamispind, Enn Tosso, hind, hinnad, hinnatõus, kindlustundeindikaator, kinnisvara, korter, korteriomand, KV.EE, kvartal, laen, linn, maa, maa-amet, maja, MES, palk, pank, portaal, prognoos, rate, seminar, Tallinn, tehing\nUuem uudis: Goodson & Red: Tallinna kesklinna üürituru ülevaade ››\n‹‹ Vanem uudis: Statistika: ehitusmahuindeks aastaga langenud 30%


Lestafilee – Fillets of Plaice\nApril 24, 2021 KristiinaLeave a comment\nÜritasime korteris aiatöid teha - Villule väga meeldis! Pange tähele just sel hetkel käest lendavat mullast kühvlit. Annelinna chill Ehk siis see jutt räägib minu noorimast pojast. Tüüp on totaalne pärdik, paterdab oma kumeratel täistaldadel mööda maja ringi, koperdab igal neljandal sammul, vahetevahel midagi kriiske ja lõkerdamise vahepealset kuuldavale tuues ning loomahääli ja kõike oma… Continue reading Pärdikute jumal →\nMis nüüd vahepeal juhtus\nFebruary 24, 2021 February 24, 2021 KristiinaLeave a comment\nNüüd postitame mägede asemel pilte lumisest Tartust Juhtus see, et kolisimegi ära - tagasi tõotatud kodumaale! Ja juhtus/juhtub ka see, et kogu see kolimis- ja sisseelamisprotsess võttis/võtab meeletult aega. Kolisime tagasi oma Annelinna korterisse, mis mulle väga lahkelt kingiti, seega ei peagi enam üüri maksma ja ei pidanud ka koheselt kopsaka pangalaenu all küürutama, et… Continue reading Mis nüüd vahepeal juhtus →\nOctober 10, 2020 KristiinaLeave a comment\n...aga me tuleme! Pärast täiesti pöörast paari nädalat pakkimist, asjade saatmist, auto pagasiruumiga lõputut tetrise mängimist, meie hüvastijätutuuri Hebriididele ning raske südamega sõpradele lehvitamist, oleme me lõpuks tagasi Eestisse kolimas. Neli tundi und ja tarime oma megakoguse pagasit Edinburghi lennujaama ning istume viimast korda Ühendkuningriikide elanikena lennukile. Veider! Glesga oli täna ikka sama segane nagu… Continue reading Uskumatu… →\nLõputa seiklused (?)\nSeptember 15, 2020 September 15, 2020 KristiinaLeave a comment\nJulius on kivikuningas Kas tõesti hakkab meie suur seiklus otsa lõppema? Iga päev käib see küsimus vähemalt paaril korral peast läbi, aga samas kui ühel ja samal kolmapäeval jõuad neli korda "issand, kas juba tõesti reede" mõelda, siis see vist viitab kehvemale ajatunnetusele. Või siis sellele, et igapäevaseid tegemisi on nii palju, et suurele kolimisele… Continue reading Lõputa seiklused (?) →\nTagasi, aga kui kauaks?\nAugust 11, 2020 KristiinaLeave a comment\nJõudsime kodumaalt tagasi oma teisele kodumaale (kahes riigis elamine pole kerge) ja huvitav, et just nüüd, kui me teame, et me enam siia kauaks ei jää, tervitati meid passikontrollis esimest korda lausega: "Welcome back!". Koju jõudes oli kõik nagu ikka, sõbralik vabalt suhtlev taksojuht, mõnus kuhi kirju uksematil... Nädala ilmaennustus oli ka tuttav, sel ajal… Continue reading Tagasi, aga kui kauaks? →\nJune 29, 2020 KristiinaLeave a comment\nHullukesed Juuni hakkab kohe-kohe läbi saama ja meie oleme ikka oma hullukestega kodus. Julius on muidugi sellises vanuses, et kõrvalt vaadates tundub vahel päriselt hull, peab valjusti iseenda või kollidega Guglunki-väärilisi dialooge ("Jaa, tulen kohe sööma!" "EI!!! Ei, me ei taha süüa!!" "Misasja, kõht on tühi, lähme sööma!" "EI, ma ütlesin, I'm not HUNGRYYY!!") ja… Continue reading Hullud vennad →\n5 miili seiklused\nJune 13, 2020 KristiinaLeave a comment\nPraeguse seisuga on meil lubatud kodust umbes viie miili raadiuses matkata või muul viisil õues akusid laadida, kaugemale reisida ei tohi. Mõned on seda soovitust vist küllaltki lõdvalt tõlgendanud, sest Glencoe (üleval põhjas, kus see kuulus Harry Potteri viadukt on) ja Loch Lomondi kant olid autosid täis olnud, aga ma kahtlen, et need kõik kõrvalküladest… Continue reading 5 miili seiklused →\nSelfid ja muud naljakat telefonist\nMay 27, 2020 KristiinaLeave a comment\nLaadisin telefonist arvutisse pilte ja mõtlesin mõningaid pildisessioone jagada, kuidas me lastega hoolimata ebakindlast ajast lõbutseme. Pluss paar väga koomilist seeriat Williamist, kes meid pidevalt oma naljakate lõualoti- ja muude nägudega lõbustab. William eile pärastlõunal esmalt minu sokki maitsmas, kuni ta Eriku käes oleva telefoni avastas. Ilmneb täpne emotsioonide järjestus: rõõm avastuse üle ("Issi, sul… Continue reading Selfid ja muud naljakat telefonist →\nMida muud kui karantiinijuttu\nMay 17, 2020 May 19, 2020 Kristiina2 Comments\nOlen köögis, poisid on kõik kolmekesi Juliuse toas ja mängivad sünnipäevaks kingitud Playmobili megarüütlilossi komplektiga; lasen endale parasjagu kraanist tassi vett, kui kostub Jullu Schwarzi- ja alfagorillasegune möire: "AAAAAAARRRGHHH!! PEKSA! PEKSA! AAARRGHHH!!" Lähen Jullu tuppa ja näen, et võitlus on täies hoos, Erik võitleb ühe käega rüütliga ja hoiab teisega Villut istumas, kes samal ajal,… Continue reading Mida muud kui karantiinijuttu →\nMay 10, 2020 May 10, 2020 KristiinaLeave a comment\nVennad Semud ja Muhedad Vennad Ülespidi ja Alaspidi Kollike rohus!\nPärdikute jumal April 24, 2021\nMis nüüd vahepeal juhtus February 24, 2021\nUskumatu… October 10, 2020\nLõputa seiklused (?) September 15, 2020\nTagasi, aga kui kauaks? August 11, 2020\nVanemad postitused Select Month April 2021 February 2021 October 2020 September 2020 August 2020 June 2020 May 2020 April 2020 March 2020 January 2020 December 2019 November 2019 September 2019 June 2019 May 2019 April 2019 February 2019 January 2019 December 2018 November 2018 October 2018 June 2018 May 2018 April 2018 March 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 July 2015 May 2015 April 2015 March 2015 February 2015 January 2015 December 2014 November 2014 October 2014 September 2014


Kui te olete kaasatud mingil viisil kriminaalmenetlusse, võib sõltumatu õigusalase nõu saamine teile kasuks tulla. Nendelt teabelehtedelt leiate teavet selle kohta, millal ja millistel tingimustel on teil õigus olla esindatud advokaadi poolt. Teile selgitatakse, kuidas leida advokaat ja kuidas talle tasuda, kui te ei saa seda endale lubada.\nKui te saate teada, et teie suhtes on alustatud eeluurimist, võite otsida kriminaalasjadele spetsialiseerunud advokaati interneti teel. Kõigil Saksamaal registreeritud advokaatidel on õigus toimida kaitsjana. Kui vajadus on kiireloomuline ning teid ähvardab vahistamine või teie ruumide läbiotsimine, võite leida kaitsja ööpäevaringselt kriminaalõiguse advokaatide infoliini kaudu. Kui teil on vaja konkreetse keeleoskusega või kindlas asukohas tegutsevat advokaati, võite pöörduda kriminaalõiguse advokaatide infoliini poole. See on Saksamaa juristide assotsiatsiooni (Deutsches Anwaltverein) kriminaalõiguse osakonna veebisait. Samuti võite otsida üles piirkondliku advokatuuri. Alates 1. jaanuarist 2010 on olemas piirkondlikud nimekirjad advokaatidest, kes tegutsevad kohtu määratud kaitsjatena. Teavet selle kohta, kust neid nimekirju saada ja kuidas neid kasutada, leiate kohalikust advokatuurist (sealhulgas siit).\nKui teid on kinni peetud või te olete eelvangistuses, siis ei ole teil juurdepääsu sellele teabele. Politsei on kohustatud andma teile advokaatide nimekirja või telefoninumbrite loetelu, kui te seda taotlete. Ka politsei teab infoliinide numbreid. Kui politsei ei võimalda teil advokaadiga ühendust võtta, peate sellest kohtule teada andma kohe, kui teid sinna viiakse. Ka kohtutel on nimekirjad advokaatidest, kes on valmis toimima kohtu määratud kaitsjatena.\nKes tasub õigusalase nõu eest?\nKui teid mõistetakse õigeks, peab riik tasuma advokaadi kulud. Kui menetlus peatatakse eeluurimise etapis või kui teid mõistetakse süüdi, peate advokaadi kulud tasuma teie.\nIsegi juhul, kui teie sissetulek on väike või teil ei ole sissetulekut, puudub teil põhiõigus saada riigilt rahalist toetust kriminaalmenetluse raames. Te võite üksnes taotleda abi õigusalase nõu saamiseks oma jaoskonnakohtult (Amtsgericht). Vt õigusalane nõu.\nAmetlikud (kohtu määratud) kaitsjad on erandiks sellest reeglist. Vt kohtu määratud kaitsjad. Algselt tasub advokaadile riik, kuid ametlikule kaitsjale seadusega ette nähtud tasud on väiksemad advokaadi tavatasudest. Kui teid mõistetakse süüdi, peate veenduma, et ametliku kaitsja tasude eest esitatakse teile menetluse lõpus arve. Kui teid mõistetakse süüdi, peate hüvitama riigile õiguskulud ning lisaks peate juhul, kui te olete maksejõuline, tasuma advokaadile summa, mida ta oleks saanud, kui teda ei oleks määratud ametlikuks kaitsjaks.\n3 - Minu õigused kohtueelse uurimise ajal\nSellel teabelehel käsitletakse uurimismenetlust, mille alguses toimetavad süüdistuse ettevalmistamise eest vastutavad asutused eeluurimist ning mille lõpus koostab prokurör süüdistuse või peatab menetluse.\nSüüdistuse ettevalmistamise eest vastutavad asutused (kelleks võib olla kas prokuratuur või politsei) algatavad teie vastu uurimise, kui teid kahtlustatakse õigusrikkumises. Uurimise eesmärk on teha kindlaks, kas teie kahtlustamiseks on alust. Nimetatud asutused peavad samuti tegema kindlaks mis tahes leevendavad asjaolud. Kui prokurör leiab, et teie kahtlustamiseks on alust, esitab ta teile süüdistuse (või taotleb lihtmenetluse kohaldamist).\nPolitsei ja prokuratuur võivad toimetada erinevat liiki uurimistoiminguid. Millised need toimingud on ja millal neid toimetatakse, sõltub menetletavast asjast. Näiteks võidakse teid vahistada vahetult pärast õigusrikkumise toimepanemist. Vahistamisele võib järgneda eelvangistus.\nTe võite isegi tagasiulatuvalt esitada kohtule apellatsiooni mis tahes uurimistoimingu peale, mis kahjustas teie kohtuasja.\nSamuti võivad süüdistuse ettevalmistamise eest vastutavad asutused otsida teavet teie suhtes toimetatud varasemate uurimiste ja teie varasemate süüdimõistmiste kohta. Täpsemat teavet selle kohta leiate siit.\nTeil on õigus advokaadile kogu uurimismenetluse jooksul. Täiendavat teavet advokaadi leidmise ja sellega seonduvate kulude kohta leiate siit. Kui te ei räägi saksa keelt, võite taotleda tõlgi abi oma kaitsjaga kohtumiseks.\nTeil ei ole õigust tutvuda toimikuga. Teile võidakse siiski avaldada dokumentide väljavõtteid, kui see ei kahjusta uurimise huve või kolmandate isikute õigusi. Kui uurimine on lõpule viidud, antakse teie kaitsjale juurdepääs dokumentidele. Enne seda antakse juurdepääs üksnes siis, kui see ei ohusta uurimist.\nKui teie vastu toimetatakse mis tahes järgnevaid uurimistoiminguid, siis teavet oma õiguste kohta seoses nende toimingutega leiate järgmistest osadest:\nIsiku kindlakstegemine / isiku läbivaatus (2)\nSüüdistuse esitamine (6)\nKuidas mõjutab uurimist/uurimismenetlust asjaolu, et ma olen välisriigi kodanik?\nÜldjuhul on teil õigus eeluurimismenetluse ajal Saksamaalt lahkuda. Te ei tohi Saksamaalt lahkuda, kui teid vahistati vahistamismääruse alusel või kui teid on kautsjoni vastu vabastatud tingimusel, et te ei tohi kohtu loata oma elukohast lahkuda.\nKui te teate, et teie suhtes on algatatud uurimine, peaksite te tagama, et prokurör ja kohus saavad teiega ühendust võtta.\nTe võite uurimise ajal alati võtta ühendust oma riigi konsulaadiga.\nKuid teid kahtlustatakse õigusrikkumises, kuulavad politsei ja prokurör teid üle ja küsitlevad teid seoses süüdistusega. Mõnel juhul – kui prokurör seda soovib – võib teid üle kuulata ka kohtunik.\nMida ma peaksin tegema, kui mind on kutsutud ülekuulamisele?\nKui prokurör või kohus on kutsunud teid ülekuulamisele, peate te kohale ilmuma. Kui te kutsele ei vasta, võidakse teie suhtes kohaldada sundtoomist. Te ei pea kohale minema, kui teid kutsub ülekuulamisele politsei.\nMida mulle enne ülekuulamist räägitakse?\nEnne ülekuulamist öeldakse teile, millises õigusrikkumises teid süüdistatakse ning millist õigusnormi te olete arvatavasti rikkunud. Teile tuleks samuti öelda, et teil on õigus vaikida ning et te võite enne ülekuulamist pidada nõu advokaadiga ja taotleda mis tahes süüst vabastavate tõendite esitamist.\nKas mul on võimalik kasutada tõlki, kui ma ei räägi menetluse keelt?\nKui teie saksa keele oskus ei ole piisavalt hea, võimaldatakse teil kasutada tõlki. See on teile tasuta. Tõlk viibib kogu ülekuulamise juures ning tõlgib suuliselt teile esitatud küsimused, teie vastused ja ülekuulamise kirjaliku protokolli.\nKas ma võin rääkida advokaadiga?\nKahtlustatavana võite rääkida kaitseadvokaadiga eraviisiliselt või tõlgi vahendusel. Kui teid kuulab üle prokurör või kohtunik, võib teie kaitsja juures viibida, kuid politseiülekuulamise ajal teil see õigus puudub.\nKas mind kuulatakse üle? Kas ma peaksin teavet andma?\nEnne uurimise lõppu peab politsei või prokurör teid üle kuulama, kui menetlust ei ole peatatud. Kui asi on lihtne, võidakse teid kuulata üle kirjalikult.\nKuid isegi (kirjaliku) ülekuulamise puhul peate te esitama oma isikuandmed. Nendeks on teie eesnimed, perekonnanimi, sünnijärgne nimi, sünniaeg ja -koht, perekonnaseis, töökoht, aadress ja rahvus.\nTeil puudub siiski kohustus kommenteerida süüdistust või teha avaldusi asja kohta. Mida ja kui palju te ütlete, sõltub teist ning sellest, mida on soovitanud teie advokaat, kui teil viimane olemas on.\nMis juhtub, kui ma ütlen midagi, mis kahjustab minu asja?\nKõik, mida te ütlete ülekuulamise ajal, salvestatakse või pannakse kirja. Kui te ütlete midagi, mis kahjustab teie asja, saab sellest teada ka kohus, kes arutab asja pärast seda, kui teile on esitatud süüdistus. Kohus võib otsuse tegemisel võtta arvesse kõike teie poolt varem öeldut isegi juhul, kui te kohtus vaikite või kui te soovite hiljem oma ütlused tagasi võtta.\nKas mulle öeldakse ülekuulamise ajal, millises järgus on uurimine?\nProkurör otsustab, kas anda teile teavet uurimise seisu kohta. Kuid prokurör ei tohi teile anda eksitavat teavet.\nMilliseid meetodeid ei tohi kasutada?\nTeid ei tohi ülekuulamise ajal väärkohelda ega muul moel füüsiliselt mõjutada. Keegi ei tohi teid ähvardada ega lubada teile midagi, mis ei ole seadusega lubatud. Mis tahes ütlusi, mida te nendel tingimustel annate, ei saa arvesse võtta ka isegi teie nõusolekul.\nKahtlustatavate ülekuulamise suhtes kohaldatavad eeskirjad on sätestatud kriminaalmenetluse seadustiku artiklites 136, 136a ja 163a.\nIsiku kindlakstegemine / isiku läbivaatus / vereproovid jne (2)\nÜksikasjalikku teavet oma õiguste kohta seoses nende meetmetega leiate siit.\nMida hõlmab isiku kindlakstegemise menetlus? Millal seda läbi viiakse?\nIsiku kindlakstegemise eesmärk on võimaldada selgitada välja teie süü või süütus mis tahes järgnevates kriminaalmenetlustes. Selleks võidakse teid pildistada, võtta teie sõrme- või peopesajäljed või panna kirja kõik eritunnused, näiteks tätoveeringud.\nKohtud, prokurör või politsei võivad algatada isiku kindlakstegemise menetluse. Menetlust toimetab üldjuhul politsei.\nIsiku kindlakstegemise menetluse võib läbi viia sunniviisiliselt. See tähendab, et politsei või teid näiteks sõrmejälgede võtmiseks kinni hoida ja füüsiliselt teie käsivart ja sõrmi sirgu hoida.\nKas isiku kindlakstegemise menetlust võib läbi viia juhul, kui see ei ole vajalik (nt kui on selge, et mina olen õigusrikkumise toimepanija)?\nIsiku kindlakstegemise menetluse võib läbi viia ka tulevasi kriminaalmenetlusi silmas pidades; teisisõnu, isiku kindlakstegemise menetlust ei pruugi olla vaja käimasoleva menetluse jaoks, kuid seda võib olla vaja muude tulevaste menetluste jaoks teie identifitseerimisandmete ettevalmistamiseks. See tähendab, et peab olema alus arvata, et te võite olla ka tulevaste kriminaalmenetluste subjekt.\nIsiku läbivaatuseks võib korralduse anda eesmärgiga teha kindlaks asjaolud, mis on kriminaalmenetluse jaoks olulised.\nPolitsei toimetatava lihtsa läbivaatuse korral uuritakse teid läbi, et teha kindlaks, kas teie kehaõõnsustes on võõrkehi. Kui selline läbivaatus valmistab teie jaoks piinlikkust, võib selle läbi viia teiega samast soost isik või arst. Enne läbivaatust tuleb teid teavitada sellest, et läbivaatuse juures võib viibida isik, keda te usaldate, ning et teil on õigus valida, millisest soost isik teid vajaduse korral läbi vaatab. Te peate sellise läbivaatuse välja kannatama, kuid keegi ei saa teid sundida selles aktiivselt osalema.\nKas minult võidakse võtta vereproove, muid kehavedelikke või DNA-proove (nt juukse- või süljeproove)?\nVere- ja muid proove võib võtta näiteks selleks, et kontrollida alkoholisisaldust teie veres või et võrrelda teie DNAd kuriteopaigalt leitud DNAga. Neid proove võib võtta ainult arst, mitte politsei. Kui neid proove kriminaalmenetluses enam vaja ei ole, tuleb need hävitada. Kuid teie DNA-profiili võib failis säilitada, kui on alust arvata, et tulevikus võidakse teie vastu algatada menetlus raskes kuriteos.\nKui te isiku läbivaatuse või DNA-proovi võtmisega ei nõustu, annab kohus selleks määruse. Otsese ohu korral, s.t kui tegemist on kiireloomulise asjaga, on prokuröril ja politseil õigus seda teha. Proovid võidakse võtta ka sunniviisiliselt.\nIsiku kindlakstegemise menetlus on reguleeritud kriminaalmenetluse seadustiku artikliga 81b, isiku läbivaatus ja vereproovide võtmine artiklitega 81a ja 81d ning DNA-proovid artiklitega 81e, 81f ja 81g.\nLäbiotsimine / konfiskeerimine / pealtkuulamine (3)\nKas minu kodu, kontor, auto jne võidakse läbi otsida?\nKui teid kahtlustatakse kuriteo toimepanemises, võivad prokurör ja politsei teie kodu ja muud ruumid, sealhulgas teie auto läbi otsida, kui nad loodavad leida sealt tõendeid või kui neil on vaja teid vahistada.\nLäbiotsimismääruse peab tegema kohus. Ainult otsese ohu korral, s.t kui tegemist on kiireloomulise asjaga, on läbiotsimismäärus lubatud teha prokuröril või politseil.\nTe võite läbiotsimise juures viibida. Samuti võib läbiotsimise juures viibida teie kaitseadvokaat. Kui kohtunikul või prokuröril ei ole võimalik läbiotsimise juures viibida, tuleb menetlustoimingusse võimaluse korral kaasata kaks kohaliku omavalitsuse ametnikku (Gemeindebeamte). Te ei pea siiski nende kohalolekut nõudma. Kui läbiotsimine on lõppenud, tuleb teile teie nõudmisel esitada dokument, milles kirjeldatakse läbiotsimise põhjuseid ja õigusrikkumist, milles teid süüdistatakse.\nKas minu vara võidakse konfiskeerida?\nSüüdistuse ettevalmistamise eest vastutavad asutused võivad võtta teile kuuluvaid esemeid, kui neil on kaalu tõenditena. Kui te neid vabatahtlikult üle ei anna, võidakse need konfiskeerida. Vara konfiskeerimiseks peab olema kohtu määrus. Ainult otsese ohu korral, s.t kui tegemist on kiireloomulise asjaga, võib sellise määruse teha prokurör või politsei. Te võite taotleda kohtumäärust igal ajal, isegi pärast läbiotsimise lõppu.\nKui läbiotsimise käigus on esemeid võetud või konfiskeeritud, on teil õigus saada taotluse korral nende esemete loetelu.\nKas minult võidakse juhiluba ära võtta?\nAinult kohus võib teie juhiloa täielikult tühistada, kui on põhjendatud alust arvata, et liiklusnõuete rikkumisega seoses määratud karistuse raames tühistaks ta selle niikuinii. Seda meedet kohaldatakse tavaliselt juhul, kui te olete pannud toime liiklusnõuete rikkumise, mis näitas, et te ei sobi sõidukit juhtima. Teie juhtimisõiguse ajutine äravõtmine kohtu poolt on kinnituseks teie juhiloa konfiskeerimisest. Otsese ohu korral võib politsei või prokurör teie juhiloa konfiskeerida, kui teie juhtimisõiguse tühistamiseks on kiireloomulisi põhjuseid.\nKas pealtkuulamine on lubatud?\nIgat liiki suhtlust (nt telefonikõned) või teie kodus toimuvaid vestlusi võib pealt kuulata ja salvestada rangetel õiguslikel tingimustel, kuid peab olema raske või väga raske kuriteo kahtlus. Mõlema meetme jaoks on vaja kohtu määrust. Pealtkuulamiseks võib korralduse teha ka prokurör otsese ohu või asja kiireloomulisuse korral. Teid tuleb hiljem teavitada tehtud pealtkuulamistoimingutest.\nLäbiotsimine ja konfiskeerimine on reguleeritud kriminaalmenetluse seadustiku artiklitega 102 jj ja 94 jj, juhtimisõiguse ajutine peatamine (juhiloa konfiskeerimine) on reguleeritud artikliga 111a ning ülekuulamine artiklitega 100a jj.\nProkurör ja politsei võivad teid vahi alla võtta, kui teid seostatakse kuriteopaigaga või kui teid on süüdi mõistetud ja on alust arvata, et te võite püüda põgeneda. Prokurör võib teid vahi alla võtta ka juhul, kui on täidetud tingimused, mis on vajalikud vahistamismääruse tegemiseks otsese ohu või asja kiireloomulisuse korral. See oleks õigustatud näiteks juhul, kui on põhjendatud alust kahtlustada teid kuriteos ning on konkreetsed alused vahistamiseks. Kui teid vahistatakse, siis võib määrus juba olla tehtud või prokurör võib olla seda taotlenud ja oodatakse, kuni kohtunik määruse teeb.\nKinnipidamist kaalutakse ka siis, kui on vaja toimetada eraldi uurimistoimingud, näiteks ülekuulamine või isiku läbivaatus.\nKas mulle öeldakse, miks mind on kinni peetud?\nTeile öeldakse alati kinnipidamise põhjus. Kui on tehtud määrus, tuleb see teile anda teie kinnipidamisel.\nKui te olete kinni peetud tehtud või taotletud vahistamismääruse alusel, kohaldatakse teie kinnipidamise suhtes ajapiiranguid.\nKui teid on kinni peetud küsitlemiseks, tuleb see läbi viia kohe ning teid tuleb pärast seda vabastada. Ajapiirang sõltub igast konkreetsest juhtumist. Igal juhul ei tohi teid kinni pidada kauem kui kinnipidamisele järgneva päeva lõpuni.\nKui teid on kinni peetud ning selgub, et teile on varem määratud vabaduskaotuslik karistus, mida te ei ole veel kandnud, võidakse teid kinnipidamise lõpus vahistada.\nKas ma võin kellegagi ühendust võtta?\nKinnipeetuna on teil õigus igal ajal taotleda enda valitud kaitsjat. Te võite teavitada oma pereliiget või usaldusalust, kui see ei kahjusta uurimise eesmärki. Te võite samuti paluda oma riigi konsulaadi teavitamist.\nTe võite paluda, et teid vaataks läbi teie valitud arst.\nMis on Euroopa vahistamismäärus ja mida ma saan selle vastu ette võtta?\nEuroopa vahistamismääruse eesmärk on kinni pidada ja anda üle isik, keda otsitakse ELis kohtumõistmise või vanglakaristuse või muu vabaduskaotusliku karistuse jõustamise eesmärgil. Kui teie kohta on tehtud Euroopa vahistamismäärus, võib teid kinni pidada mis tahes liikmesriigis ning teid võib anda üle määruse teinud liikmesriigile.\nKui teid on Saksamaal Euroopa vahistamismääruse alusel kinni peetud, viiakse teid esmalt kohalikku Saksamaa kohtusse, kus te saate esitada apellatsiooni võimaliku väljasaatmise vastu. Selle kohta langetab otsuse apellatsioonikohus.\nTeil on õigus õigusesindajale menetluse igas etapis.\nKui te väljasaatmisega nõustute, saadetakse teid kohe riigist välja (lihtsustatud väljasaatmismenetlus). Teid teavitatakse ka sellest, kui teil ei võimaldata nn erireegli kasutamist. Kui te seda teete, võidakse teie üle kohut mõista muu menetluse alusel, mis ei ole hõlmatud Euroopa vahistamismäärusega. Kui te olete lihtsustatud väljasaatmismenetlusega nõustunud ning/või loobunud nn erireegli kohaldamisest, ei saa te kokkuleppest enam taganeda.\nKui te väljasaatmisega ei nõustu, teeb apellatsioonikohus 60 päeva jooksul otsuse väljasaatmise õiguspärasuse kohta. Apellatsiooniõigus puudub.\nTäiendavat teavet leiate siit ja siit.\nMillal tuleb mulle teatada vahistamismäärusest?\nKui teid on vahistamismääruse alusel kinni peetud, tuleb see teile anda vahistamise ajal. Kui teie suhtes kohaldatakse ajutist vahistamist, peate ilmuma kohtusse hiljemalt vahistamise päeval. Kui kohus teeb seejärel vahistamismääruse, teeb ta selle teile teatavaks. Kui kohus vahistamismäärust ei tee, lastakse teid vabaks.\nMillal võib minu suhtes kohaldada eelvangistust?\nTeie suhtes võidakse kohaldada eelvangistust, kui on põhjendatud alust teid kahtlustada ning on põhjused teid kinni pidada. Nende põhjuste hulka võivad kuuluda rasked kuriteod, põgenemine, põgenemisoht, korduva õigusrikkumise toimepanemise oht, õigusrikkumise uurimisest kõrvalehoidumise oht (näiteks tõendite hävitamise või tunnistajate mõjutamisega). Teid võidakse käsitleda kui tõenäoliselt põgenevat isikut, kui teil ei ole alalist elukohta, püsivat töökohta või tihedat sotsiaalvõrgustikku.\nMida saan ma eelvangistusmääruse suhtes ette võtta?\nTe võite esitada eelvangistusmääruse peale apellatsiooni järgmise astme kohtule. Samuti võite esitada apellatsiooni asemel läbivaatamistaotluse (Haftprüfung). Sellist läbivaatamist teostab määruse teinud kohus. Kuid kui te esitate läbivaatamistaotluse, siis ei saa te apellatsiooni esitada.\nKui kaua tuleb mind eelvangistuses hoida?\nTeid võib eelvangistuses hoida kuni kriminaalmenetluse lõpuni. See võib lõppeda varem, kui määrus tühistatakse või kui teid vabastatakse kautsjoni vastu. Kui teid vabastatakse kautsjoni vastu, võidakse teilt nõuda rahasumma jätmist tagatiseks või korrapärast politseisse ilmumist.\nTeid võidakse eelvangistuses hoida üle kuue kuu ainult konkreetsetel tingimustel, mille peavad kindlaks määrama prokurör ja kohus ex officio (s.t kui on erilisi raskusi, uurimine on erakordselt laiapõhjaline või kui on muid olulisi põhjuseid).\nMida mulle minu vahi all hoidmise kohta öeldakse?\nKui teid vahistatakse, tuleb teid teile mõistetavas keeles teavitada, et:\nte peate kohtu ette ilmuma kas kohe või hiljemalt ühe päeva jooksul vahistamisest;\nteil on õigus väljendada oma seisukohta seoses süüdistusega või asja kohta mitte midagi öelda;\nteil on õigus esitada tõendeid, mis teid süüst vabastavad, ning te võite asja kohta vaikida;\nte võite igal ajal konsulteerida enda valitud advokaadiga, seda isegi enne vahi alla võtmist;\nteil on õigus lasta end enda valitud arstil läbi vaadata ning\nte võite teavitada sugulast või mõnda teist isikut, kui see ei kahjusta uurimise eesmärki.\nTeile tuleb öelda, et te võite taotleda tasuta tõlketeenust ning lasta teavitada oma riigi konsulaati, kes võib teiega sidet pidada. Peale selle tuleb teile kohtuistungi ajal teatada kõik teid süüstavad asjaolud. Teil tuleb lubada kahtlustuseks ja vahistamiseks alust andvad põhjused ümber lükata ning esitada asjaolusid enda kaitseks. Lisaks tuleb teile teatada teie õigusest vahistamine vaidlustada ja esitada selle peale apellatsioon.\nKas mul võib kinnipidamise ajal olla külalisi, kas ma võin kirju saada, kanda isiklikke rõivaid jne?\nÜldjuhul lubatakse teil eelvangistuses olles kirju saada. Kuid teie suhtes võib kohaldada teatavaid piiranguid. Näiteks võidakse nõuda, et te küsiksite luba külastajate vastuvõtmiseks ja sidevahendite kasutamiseks. Võidakse kehtestada nõue teie suhtluse jälgimiseks ning mis tahes kirjade või pakkide kontrollimiseks või nõue, et te peate küsima luba selliste esemete vastuvõtmiseks külastuse ajal. Te võite nende tingimuste suhtes vastuväiteid esitada. Kuid teisest küljest puuduvad piirangud suulisele või kirjalikule suhtlusele teie ja advokaadi vahel. Eelvangistust käsitlevad õigusnormid on liidumaade lõikes erinevad.\nKui teie vastu algatatud uurimine annab piisavalt alust teile süüdistuse esitamiseks, koostab prokurör süüdistusakti või taotleb lihtmenetluse korras karistuse määramist asjakohases kohtus. Kui prokurör seda ei tee, siis teid vabastatakse. Süüdistusaktis esitab prokurör kokkuvõtte sellest, milles teid süüdistatakse, milliseid õigusnorme te olete rikkunud ning millised on tõendid.\nMida see tähendab, kui kohus saadab mulle süüdistusakti?\nSee tähendab, et kohus otsustab vahemenetluse käigus, kas algatada teie vastu kohtumenetlus. Teile öeldakse seda süüdistusaktis. Samuti palutakse selles, et te teataksite kindlaksmääratud ajaks, kas tuleks arvesse võtta täiendavaid süüst vabastavaid tõendeid või kas teil on mingeid vastuväiteid menetluse alustamise suhtes.\nSüüdistust käsitletakse erinevalt kiirmenetluse raames. Täpsemat teavet leiate siit.\nMida saan ma teha, kui ma ei saa süüdistusest aru, sest ma ei räägi saksa keelt?\nKui süüdistus esitatakse teile keeles, mida te ei mõista, siis võite taotleda selle tasuta tõlkimist ja uuesti esitamist.\nMida saan ma teha, kui ma leian, et süüdistus on vale?\nKohus annab teile kindla aja, mille jooksul saate esitada põhjendused selle kohta, miks te leiate, et süüdistus on vale. Samuti võite taotleda selliste tõendite arvessevõtmist, mis teie arvates teid süüst vabastavad.\nKas kohus võib süüdistuse tagasi lükata?\nKui kohus usub, et tõenäoliselt teid süüdistuse alusel süüdi ei mõisteta (näiteks kui kohus usub, et tõendid selleks ei ole piisavad), ei saada ta asja kohtusse arutamiseks. Prokurör võib selle otsuse peale kohe apellatsiooni esitada.\nProkurör võib süüdistuse tagasi võtta või seda muuta igal ajal enne seda, kui kohus võtab asja menetlusse. Prokurör võib samuti esitada uusi tõendeid igal ajal kogu kriminaalmenetluse kestel.\nKui teile on esitatud süüdistus teises liikmesriigis, siis ei ole välistatud, et teile võidakse esitada süüdistus ka Saksamaal. Teile ei saa teistkordselt süüdistust esitada, kui teid on sama õigusrikkumise eest juba süüdi mõistetud.\nKas mulle teatatakse minu vastu ütlusi andvatest tunnistajatest ja minu vastu esitatud tõenditest?\nSüüdistusaktis loetleb prokurör süüdistust toetavad tõendid. Teie kaitseadvokaat saab õiguse toimikuga tutvuda hiljemalt eeluurimise lõpus ja enne teie vastu süüdistuse esitamist. Teil endal on õigus saada teavet ja üksikuid koopiaid dokumentidest.\nProkurör saadab süüdistusakti kohtule, kes otsustab vahemenetluse käigus, kas alustada kohtumenetlust, s.t asja kohtulikku arutamist.\nKui kohus on nõus asja kohtuliku arutamisega, alustatakse põhimenetlust. See võib kesta ühest päevast mitme päevani. Samuti on võimalus käsitleda süüdistust kiirmenetluse korra kohaselt, kuid selle suhtes kehtivad teatavad reeglid.\nKuidas kohtumenetlus jätkub?\nKõigepealt teeb kohus kindlaks kõik kohalolijad (prokurörid, teie ja teie kaitsja (olemasolu korral), tunnistajad ja eksperdid). Seejärel palutakse tunnistajatel oodata väljaspool kohtusaali.\nTeil palutakse esitada oma isikuandmed. Te peate ütlema kohtule oma nime, aadressi, sünnikoha, perekonnaseisu ja töökoha. Te ei pea ütlema, kui palju te teenite.\nSeejärel loetakse ette süüdistus.\nTeile antakse võimalus esitada oma arvamus süüdistuse kohta. Te ei pea midagi ütlema, kui te seda ei soovi. Kohus ei tohi teha mingeid järeldusi teie kahjuks lähtuvalt asjaolust, et te otsustasite vaikida. Pärast seda esitatakse tõendid, s.t kuulatakse ära tunnistajate ütlused, ekspertide arvamus ja/või loetakse ette dokumendid.\nLõpetuseks esinevad prokurör ja teie kaitsja (olemasolu korral) kokkuvõttega esitatud tõendite tulemustest ning teevad ettepaneku teie süüdi- või õigeksmõistmise kohta.\nTeile jääb lõppsõna.\nSeejärel langetab kohus otsuse ja esitab selle põhjendused.\nKohtumenetlus toimub samas kohas, kus prokurör süüdistuse esitas; selle kohta on erieeskirjad. Sageli toimub kohtumenetlus selle piirkonna kohtus, kus õigusrikkumine toime pandi.\nSee, kas menetlus toimub jaoskonnakohtus, liidumaa kohtus või liidumaa apellatsioonikohtus, sõltub karistusest, mida võib kõnealuse õigusrikkumise eest määrata. Kui eeldatav karistus on rahatrahv või kuni kaheaastane vangistus, siis langetab otsuse jaoskonnakohus. Kui eeldatav karistus on kahe- kuni nelja-aastane vangistus, langetab otsuse kolmeliikmeline jaoskonnakohtu kolleegium, kuhu kuuluvad üks kohtunik ja kaks kohtukaasistujat. Kui eeldatav karistus on üle nelja-aastane vangistus, langetab kohtuasjas otsuse liidumaa kohus kahest või kolmest kohtunikust ja kahest kohtukaasistujast koosneva kolleegiumina. Riikliku julgeoleku küsimusi arutab kolmest kohtunikust koosnev liidumaa apellatsioonikohus.\nPõhimenetlus on avalik. Kinniste uste taga arutatakse kohtuasja üksnes erandjuhtudel, näiteks tunnistajate kaitse eesmärgil.\nKas põhimenetluse ajal võib süüdistust muuta?\nProkuratuuri koostatud süüdistust saab muuta üksnes väga vähesel määral ja kohtu ettepanekul. Uusi süüdistuspunkte saab lisada ainult põhimenetluse ajal täiendava süüdistuse esitamisega. Kuid neid uusi süüdistuspunkte arutatakse üksnes juhul, kui teie ja kohus sellega nõus olete.\nMis juhtub, kui ma tunnistan ennast põhimenetluse ajal süüdi süüdistuse mõnes või igas punktis?\nÜlestunnistus ei lõpeta menetlust. Kohus võib siiski otsustada osa tõendeid kuulamata jätta, kui ta leiab, et teie ülestunnistus on usaldusväärne, s.t kui seda toetavad juba kuuldud tõendid. Ülestunnistuse puhul võib kohus vähendada karistuse määra. Mõnel juhul võib teie ülestunnistus olla osa menetluskokkuleppest. See mõjutab karistust, kui mitte seda, kas teid mõistetaks õigeks või süüdi.\nMillised on minu õigused põhimenetluse ajal?\nTe peate põhimenetluse ajal kohal viibima. Kui teid ei ole kohalviibimiskohustusest vabastatud ning te siiski kohale ei ilmu, siis põhimenetlus peatatakse ja võidakse teha määrus teie vahistamiseks. Erandiks on olukord, kui põhimenetlus on osa lihtmenetlusest.\nKui te menetluse keelt piisavalt hästi ei oska, võimaldab kohus kasutada tõlgi teenuseid, kes tõlgib kogu põhimenetluse ja kohtumenetluse ajal esitatud väited.\nTe võite määrata advokaadi end kaitsma. Mõnel juhul on kaitsja olemasolu kohustuslik. Kui te advokaati ei vali, määrab kohus teile ametliku kaitsja.\nKui teie vastu esitatakse tõendeid, võite nende kohta teha avalduse. Te võite esitada vastuväiteid mis tahes tõendite kohta, mis on teie arvates alusetult esitatud.\nSamuti võite taotleda täiendavate tõendite esitamist. Te võite esitada ka omapoolseid tõendeid, kuid teil ei ole politseiga samaväärseid õiguseid. Näiteks, te ei või telefone pealt kuulata ega esitada salvestusi tõenditena.\nTe võite paluda tunnistajatel ütlusi anda ja esitada need ütlused kohtule. Kuid te peate meeles pidama, et tunnistajad on kohustatud kohtus tõtt rääkima.\nTunnistajaid küsitleb esmalt kohus ja seejärel prokurör. Seejärel saate õiguse tunnistajaid küsitleda teie koos oma advokaadiga.\nÜldjuhul loetakse ette karistusregistris teie kohta olevate andmete väljavõte. Kui teid on juba süüdi mõistetud kuriteo eest, mis sarnaneb käimasoleva menetlusega seotud kuriteoga, võidakse ette lugeda ka eelmine süüdimõistev otsus. Karistusregister ei sisalda andmeid varasemate süüdimõistmiste kohta, mis on tehtud teistes liikmesriikides. Kuid kui kohus on saanud teavet muude varasemate süüdimõistmiste kohta, võib ta võtta seda teavet arvesse käimasoleva põhimenetluse raames.\nMis juhtub põhimenetluse lõpus?\nPõhimenetlus võib lõppeda kas süüdi- või õigeksmõistmisega.\nEnamikul juhtudel lõpeb põhimenetlus süüdimõistmisega. Kohus võib teid süüdi või õigeks mõista, sõltuvalt olemasolevatest tõenditest. Karistuseks võib määrata rahatrahvi või vangistuse. Seaduses sätestatud konkreetsetel juhtudel võidakse kohaldada ka selliseid meetmeid nagu psühhiaatriline sundravi, võõrutusravi või ennetav kinnipidamine. Veel üks võimalus on teie juhiloa tühistamine. Täiendava karistusena võib määrata mootorsõiduki juhtimise keelu.\nRahatrahvi suurus arvutatakse teatava arvu päevamäärade alusel (nt 50 päevamäära, mille suurus on 15 eurot). Päevamäär on alati 1/30 teie kuusissetulekust. Te võite rahatrahvi tasuda üldkasuliku tööga. Kui te trahvi ära ei maksa või seda tööga ei hüvita, vangistatakse teid iga päevamäära kohta üheks päevaks. Kui teile määratakse rahatrahv summas kuni 180 päevamäära, võib karistuse määrata tingimisi. See tähendab, et teile antakse hoiatus ning te peate trahvi maksma üksnes juhul, kui te panete pärast karistuse määramist toime uue õigusrikkumise või rikute mis tahes muid kohtu korraldusi.\nSamuti võib tingimisi määrata kuni kaheaastase vanglakaristuse. Kui te katseaja tingimusi ei täida, siis viiakse karistus täide.\nSüüdimõistvale otsusele võib lisada muid meetmeid ja täiendavaid karistusi.\nMilline on kuriteoohvri roll põhimenetluses?\nEnamikul juhtudel on kuriteoohver oluline tunnistaja ning teda küsitletakse kui tunnistajat.\nTeatavate kuritegude ohvriks langenud võivad põhimenetluses aktiivselt osaleda, kui neil lubatakse menetlusse astuda. Kuriteoohver, kes on kaashageja, võib esitada küsimusi või taotleda ise tõendeid või volitada oma advokaati (olemasolu korral) seda tegema. Põhimenetluse lõpus esitab kuriteoohver või tema advokaat lõppavalduse, milles taotleb konkreetse karistuse määramist.\nPõhimenetlus on reguleeritud kriminaalmenetluse seadustiku ja Saksamaa kohtute seadusega.\nKui kohus mõistab teid süüdi, võite esitada karistuse peale apellatsiooni. Teil puudub apellatsiooniõigus, kui teid mõistetakse õigeks; seda isegi juhul, kui te ei nõustu õigeksmõistmise alustega. Kohus peab teid teie õigustest teavitama.\nJaoskonnakohtu otsuste peale on võimalik esitada kahte liiki kaebusi: apellatsioon või läbivaatamistaotlus. Te võite taotleda otsuste läbivaatamist ainult liidumaa kohtutelt.\nKuidas käsitletakse liiklusnõuete rikkumisi?\nVäiksemaid liiklusnõuete rikkumisi, nagu piirkiiruse ületamine, käsitlevad haldusasutused. Sellised õigusrikkumised ei ole kriminaalkorras karistatavad, vaid hoopis väärteod. Kuritegudena käsitatakse eelkõige raskeid liiklusnõuete rikkumisi, eriti kui seatakse ohtu või saavad viga liiklejad.\nVäiksemate liiklusnõuete rikkumiste puhul toimub vahendamine haldusasutuste kaudu. Menetluse käigus võite esitada oma kirjalikud seisukohad. Väiksemate õigusrikkumiste puhul (nt parkimiskorra rikkumised) esitatakse teile esmalt hoiatus ja antakse võimalus maksta hoiatustrahv, mille suurus võib olla kuni 35 eurot. Kui te selle ära maksate, siis loetakse asi lõpetatuks. Kui te hoiatustrahvi ei maksa ning haldusasutustel on alust teie süüd uskuda, võivad nad väljastada trahvinõude, milles nõutakse teilt trahvi maksmist. Trahvinõue võib hõlmata ka juhtimisõiguse äravõtmist. Trahvisumma ja keelu kestus on sätestatud karistuste loetelus.\nTe võite esitada apellatsiooni trahvinõude peale. Prokurör saadab asja kohtusse. Menetlus sarnaneb teabelehel nr 4 kirjeldatud menetlusega. Kohus võib teha ka otsuse mitte alustada kohtumenetlust, kui teie ja prokurör selle vastu ei ole. Te võite esitada liidumaa kohtule apellatsiooni kohtuotsuse või menetluse käigus tehtud otsuse peale. See õiguskaitsevahend on kättesaadav ainult teatavatel tingimustel ning kui rahatrahv on suurem kui 250 eurot või asja eesmärk on luua pretsedent.\nKas sellistes õigusrikkumistes mõistetakse kohut ka teiste liikmesriikide kodanike üle? Kui jah, siis kuidas?\nSellistes õigusrikkumistes mõistetakse kohut ka teiste liikmesriikide kodanike üle. Kui te panete toime sõiduki juhtimisega seotud õigusrikkumise, võidakse teilt nõuda hoiatustrahvi või tagatise tasumist kohapeal. Seda summat võetakse arvesse menetluse lõpus kindlaksmääratava trahvisumma puhul. Kui teid liiklusnõuete rikkumise ajal ei peatata, võidakse teile esitada süüdistus, kui teie riik jagab Saksamaaga sõidukite andmebaasi. Saksamaa liitub kogu ELi hõlmava karistuste jõustamise süsteemiga eeldatavasti 2010. aasta sügisel. See tähendab, et Saksamaal määratud rahatrahve saab sisse nõuda ka teie kodumaal.\nVäiksemaid liiklusnõuete rikkumisi ei kajastata keskses föderaalses karistusregistris, kuid need kantakse liiklusnõuete rikkumiste registrisse. Liiklusnõuete rikkumisi kajastav keskregister sisaldab nende isikute andmeid, kes on rikkunud Saksamaal liiklusnõudeid ning kellel on Saksamaa või muu riigi juhiluba. Andmed salvestatakse selliste õigusrikkumiste kohta, mille eest määrataks karistuseks vähemalt 40 euro suurune trahv. Rikkumise raskusastmest sõltuvalt registreeritakse ka teatav arv trahvipunkte. Saksamaa juhtidelt võetakse juhiluba, kui nad koguvad 18 punkti või rohkem. Teiste riikide juhid jäävad ilma õigusest juhtida Saksamaal mootorsõidukit.\nLiiklusnõuete rikkumisi ja asjakohaseid menetlusi käsitletakse liiklusseaduses, liikluseeskirjas ja lihtmenetlust käsitlevates õigusnormides.


Tsink 15 | Magneesium\nZinc 15 parandab immuunsüsteemi ja endokriinsüsteemi tööd ning viljakust, ainevahetust ja naha seisundit. Sisaldab tsinkglükonaati, mis on organismile kergesti ja täielikult omastatav ega ärrita soolestikku.\nTsingil on oluline osa DNA, RNA ja ribosoomide sünteesis ja rakkude jagunemises, mille tõttu see on vajalik kudede kasvuks ja taastumiseks.\nTsink 15 kogus\nKategooriad: Coral-Club, Eesnääre & Põis, Immuunsus & Organismi kaitse, Kehaline võimekus & Elujõud, Küüned & Juuksed, Meestele, Soolestik & Seedimine, Terve nahk, Viiruse- & Parasiiditõrje, Vitamiinid & Mineraalid Sildid: tablett, tsinkglükonaat\nKergesti omastuv tsinkglükonaat\nTsink osaleb rakuimmuunsuse kujunemises ning tõstab vastupanuvõimet viirustele. Osaleb ainevahetuse erinevates liikides, kaasa arvatud valkude ainevahetus, paljude ensüümide moodustumises, parandab E-vitamiini omastatavust ja soodustab kõhunäärme normaalset tööd.\nPiisav tsingi olemasolu organismis on äärmiselt oluline meessuguhormoonide moodustumiseks ja eesnäärme tervisele.\nKoostis: Tsinkglükonaat, dikaltsiumfosfaat (stabilisaator ja emulgaator), mikrokristalne tselluloos (stabilisaator ja emulgaator), steaarhape (stabilisaator ja emulgaator), magneesiumstearaat (stabilisaator ja emulgaator).\nOle esimene, kes hindab toodet “Tsink 15” Tühista vastus\n€28.05 Lisa korvi


Ajalugu: 11a, 11b prindi\nLoodud: 27. august 2019. a. kell 11.45\nMuudetud: 27. august 2019. a. kell 11.45\nIV kursus - Lähiajalugu I – Eesti ja maailm 20. sajandi esimesel poolel\nMaailm esimese maailmasõja eel (7 tundi)\n1. tund - Ühiskonnad enne esimest maailmasõda: moderniseerumise jätkumine\n2. tund - Monopolid ja maailmamajandus 1870-1914\n3. tund - Impeeriumid ja imperialism\n4. tund - Sajandivahetuse ideed ja liikumised\n5. tund - Sisepoliitika enne esimest maailmasõda\n6. tund - Suurriikide liidud ja kriisid enne esimest maailmasõda\n7. tund - Hindeline töö\nEsimene maailmasõda (10 tundi)\n1. tund - Suurriikide võidurelvastumine\n2. tund - Sõja algus. Aastad 1914-1915\n3. tund - Sõjategevus 1916. ja 1917. aastal\n4. tund - Revolutsioonid Venemaal 1917.aastal\n5. tund - Eesti sõjasündmuste keerises\n6. tund - Viimased suured lahingud ja sõja lõpp 1918.aastal\n7. tund - Impeeriumide lagunemine ja sõja lõpp 1918.aastal\n8. tund - Kodusõda Venemaal\n9. tund - Eesti Vabadussõda\n10. tund - Eesti Vabadussõda\nSõdadevaheline maailm (10 tundi)\n1. tund - Uus maailma poliitiline kaart. Rahvasteliit\n2. tund - Maailmamajandus ja rahvusvahelised suhted 1920.aastatel\n3. tund - Ameerika ühendriigid ja ülemaailmne majanduskriis 1930.aastatel\n4. tund - Euroopa demokraatlikud riigid 1919-1939\n5. tund - Autoritaarsete režiimide ja diktatuuride kehtestamine Euroopas\n6. tund - Totalitaarsed riigid Euroopas 20.sajandil\n7. tund - Nõukogude Venemaa ja NSV Liit\n8. tund - Saksamaa 1918-1939\n9. tund - Rahvusvahelised suhted 1930.aastatel ja suuremad relvakonfliktid\n10. tund - arutluse ettevalmistus, hindamine\nTeine maailmasõda (8 tundi)\n1. tund - Teise maailmasõja eelõhtu\n2. tund - Sõda Euroopas 1939-1940\n3. tund - Sõda kujuneb maailmasõjaks\n4. tund - Maailmavaatesõda\n5. tund - Murrang sõjas 1942.aastal ja liitlaste pealetung\n6. tund - Sõda Euroopas 1943-1944\n7. tund - Teise maailmasõja lõpp ja tagajärjed\n8. tund - Hindeline töö\nI TEEMA: Maailm Esimese maailmasõja eel\nTeema “Maailm Esimese maailmasõja eel” läbimise järel õpilane:\n1)\tiseloomustab suurriikide arengujooni ja rolli muutumist rahvusvahelistes suhetes;\n2)\tteab suurriikide sõjalis-poliitilisi blokke ning analüüsib Antanti ja Kolmikliidu taotlusi;\n3)\ttunneb maailma poliitilist kaarti enne Esimest maailmasõda: näitab kaardil suurriikide sõjalistesse blokkidesse kuuluvaid riike, koloniaalimpeeriume;\n4)\tiseloomustab maailma majanduse arengujooni; analüüsib teaduse ja tehnika mõju;\n5)\tseletab ja kasutab kontekstis järgmisi mõisteid: imperialism, monopol, Antant, Kolmikliit.\nII TEEMA: Esimene maailmasõda\nTeema ”Esimene maailmasõda” läbimise järel õpilane:\n1)\tanalüüsib Esimese maailmasõja põhjusi ning sõdivate poolte taotlusi;\n2)\tanalüüsib Esimese maailmasõja tagajärgi ja mõju maailma arengule;\n3)\tanalüüsib Eesti omariikluse saavutamise eeldusi ja protsessi;\n4)\tteab Eesti Vabadussõja sündmusi ning kirjeldab sõja käiku kaardi alusel;\n5)\tmõistab Vabadussõja ja Tartu rahu tähendust Eesti Vabariigi kindlustumisel;\n6)\tseletab ja kasutab kontekstis järgmisi mõisteid: Veebruarirevolutsioon, autonoomia, Asutav Kogu, Landeswehr, Tartu rahu;\n7)\tteab, kes olid Nikolai II, Vladimir Lenin, Jaan Poska, Johan Laidoner ja Konstantin Päts, ning iseloomustab nende tegevust.\nIII TEEMA: Maailmasõdadevaheline aeg: demokraatia ja diktatuurid\nTeema “Maailmasõdadevaheline aeg: demokraatia ja diktatuurid” läbimise järel õpilane:\n1)\tanalüüsib ja võrdleb rahvusvahelisi suhteid 1920. ja 1930. aastail ning teab muutuste põhjusi;\n2)\tteab ja iseloomustab rahvusvahelisi kriise: Kaug-Ida, Etioopia, Hispaania kodusõda;\n3)\tiseloomustab majanduse arengut maailmasõdadevahelisel perioodil ning selgitab majanduskriisi põhjusi ja mõju;\n4)\tanalüüsib ning võrdleb demokraatlikku ja diktatuurset ühiskonda;\n5)\tanalüüsib Eesti ühiskonna poliitilist arengut 1920. ja 1930. aastail, selgitab autoritarismi kujunemise põhjusi ja mõju ühiskonnale ning iseloomustab vaikivat ajastut;\n6)\tseletab ja kasutab kontekstis järgmisi mõisteid: demokraatia, diktatuur, autoritarism, totalitarism, kommunism, NSVL, fašism, natsionaalsotsialism, Rahvasteliit, Versailles’ süsteem, vaikiv ajastu, parlamentarism, vabadussõjalased;\n7)\tteab, kes olid Jossif Stalin, Adolf Hitler, Benito Mussolini, Franklin D. Roosevelt, Konstantin Päts ja Jaan Tõnisson, ning iseloomustab nende tegevust.\nIV teema Teine maailmasõda\nteema “Teine maailmasõda” läbimise järel õpilane:\n1)\tanalüüsib rahvusvahelisi suhteid Teise maailmasõja eel;\n2)\tiseloomustab Teise maailmasõja põhjusi ja tagajärgi;\n3)\tiseloomustab sõjategevust kaardi järgi;\n4)\tteab Hitleri-vastase koalitsiooni kujunemislugu;\n5)\tanalüüsib Teise maailmasõja mõju Eesti ajaloole;\n6)\tteab, kes olid Winston Churchill, Charles de Gaulle, Dwight Eisenhower, Georgi Žukov, Johannes Vares ja Otto Tief, ning iseloomustab nende tegevust;\n7)\tseletab ja kasutab kontekstis järgmisi mõisteid: Anšluss, Müncheni konverents, MRP, baasideleping, okupatsioon, suvesõda, Atlandi Harta, ÜRO.


Kurt Wallander tegutseb: miks need raamatud väärivad lugemist | Diktor\nKurt Wallander tegutseb: miks need raamatud väärivad lugemist\n2. mai 2019 kell&nbsp10:38\nYstadi kriminaalpolitseinik Kurt Wallander on krimisõprade jaoks ilmselt üks tuntumaid nimesid. Wallanderi võib kohata nii raamatus kui televiisoriekraanil – populaarne BBC sari jookseb hetkel nii Sony kui ka ETV peal. Neil, kes Wallanderi-lugudega tuttavad ei ole, tasub kindlasti vähemalt üks raamat läbi lugeda, sest nii ulatuslik populaarsus ei tule ilmaasjata.\nKurt Wallander on kirjanik Henning Mankelli loodud tegelane, kes tegutseb Lõuna-Rootsi väikelinnas. Tal ei ole kuigi palju sõpru, tal on probleeme ka perekonnas ja lisaks sellele on ta tuntud oma rämpstoidu- ja alkoholilembuse poolest. Ometi on ta lugejate seas palavalt armastatud: Wallanderist on tehtud 9 filmi ning kaks erinevat telesarja ja igal aastal reisivad paljud fännid üle kogu maailma väiksesse Rootsi linnakesse, et kõndida tuntud politseiniku jälgedes.\nWallanderist ilmunud 13 kaasakiskuvat krimiromaani. „Riia koerad“ viib lugeja aastasse 1991, kui Rootsi randa triivib päästeparv kahe tundmatu surnukehaga. Mõrvauurimine viib politseikomissari Riiga, kus Nõukogude impeeriumi kokkuvarisemise eelsetel päevadel hargnevad ühe põnevamad sündmused. Teos kirjeldab endiste NL liikmesriikide toonast ebastabiilset poliitilist olukorda, mis eestlastele liigagi tuttav on.\nSama traagilised on „Valejälje“ sündmused. Kuumal suvel on rootslased naelutatud telerite ette, sest parasjagu on toimumas jalgpalli MM. Kurt Wallanderi jaoks ei ole see suvi mitte jalgpallisündmus, vaid hirmuunenägu – suveidülli katkestab noore naise enesepõletamine linnalähedasel rapsipõllul. See pole aga kõik – hirmsa sündmuse järel asub tegutsema sarimõrvar, kelle teod muutuvad iga korraga aina võikamaks. Wallanderi jaoks tähendab see võidujooksu ajaga, et päästa järgmised ohvrid hirmsast saatusest.\nHenning Mankell oli Rootsi krimi-, laste- ja näitekirjanik, kes on enim tuntust kogunud tänu Kurt Wallanderi tegelaskujule. Ta jagas oma aega Rootsi ja Aafrika, eriti Mosambiigi vahel, kus ta juhtis teatrit. Mankell on tegelenud ka heategevusega, sealhulgas annetanud 15 miljonit Rootsi krooni Mosambiigi SOS-lastekülale. Mankell suri 2015. aastal 67-aastasena.\nMärksõnad: elisa, raamat, soovitus\nJuht on iseenese arengu vedur – 5 lugemissoovitust juhile, kes soovib vaimu erksa hoida\nNädala raamatusoovitus: kiiretempolised krimkad, mida pole võimalik käest panna


6 psühhoterapeutide emotsionaalset ravi strateegiat - yes, therapy helps!\n6 psühhoterapeutide emotsionaalset ravi strateegiat\nPsühhoterapeutide töö on üsna raske , fatigante ja eriti koormatud erinevad emotsioonid, mis on väljendatud jooksul konsulteerimist. Nendel põhjustel on oluline ennast emotsionaalselt hoolitseda. Igal terapeudil on kogu selle sisu allalaadimiseks erinevad rituaalid, kuid mõned neist ei tee seda, eriti neid, kes teevad esimesed sammud.\nIdeaalselt peaksite teadma, et tuvastada, kui hakkate kulumist tekitama selle emotsionaalse voolu tõttu, mis on põhjustatud patsientidega suhtlemisest. Ära muretse, see pole midagi ebatavalist; Tegelikult on see väga levinud psühhoterapeutidel, kes ei muuda oma rutiini ja hoiavad oma patsientidega pidevat kontakti ilma pause või puhkuseta. Et seda nähtust reguleerida, mis on soovitav kasutada eneseregulatsiooni ja emotsionaalse hoolduse strateegiaid , mis tähendab, et säilitatakse tasakaalu, mida iga psühhoterapeut tunneb pärast paljude patsientide külastamist päevas, nädalal või kuus pidevalt.\nSeotud artikkel: "8 nõuannet psühholoogide alustamiseks"\nMõned emotsionaalsed hooldusstrateegiad psühhoterapeutide jaoks\nMa annan sulle mõned emotsionaalse eneseregulatsiooni strateegiate näited mida saate kasutada ankrutena või väikeste "rituaalidena".\n1. Kasuta emotsionaalset päevikut\nVõimas tööriist, mida saate kasutada iga päev, on emotsionaalne päevik. Siin saate kirjutada, kuidas olete tundnud, milliseid emotsioone olete kogenud igas seansis ja kuidas olete nendega tegelenud või kuidas soovite seda teha. See tööriist on väga kasulik neile, kes kirjutavad või joonistavad.\n2. Sülearvuti positiivsetest mälestustest\nPositiivsed mõtted on võimsad, kuid need on võimsamad kui piltidega kaasnevad, eriti kui nad pärinevad kogemustest, mis tekitavad armastuse, tänu, rõõmu tundeid ja tundeid jne. Saate valmistada neid mälestusi täis sülearvuti ja minna talle, kui tunned seda tüüpi emotsionaalset konflikti.\n3. vaheaeg seansside vahel\nKui me oleme istungi keskel mitu korda, hakkame me valvama, eriti kui meie patsient läheb kriisile. Neil juhtudel aktiveeritakse olukorra reguleerimiseks sümpaatiline närvisüsteem, kes vastutab ellujäämise eest. Kindlasti olete seda tundnud; te olete muutunud närviliseks või närviliseks ja ei tea, mida teha või öelda . Sel põhjusel soovitan istungi lõpus jooge natuke vett ja võtta 10-15 minutit enne järgmise patsiendi saamist. Nii saate oma närvisüsteemile normaalse oleku taastamiseks aega.\n4. Meelepära või täieliku tähelepanu\nMõtlemispraktika on väga võimas. Tehke seda vähemalt 3 korda nädalas, kui olete saadaval, aitab teil oma tundeid paremini tundma ja neid reguleerida . Lisaks soovitan ma mitut seotud praktikat: Vipassana meditatsiooni, Tonglenit või Metta bhavana.\nVõib-olla olete huvitatud: "Mis on mõistlikkus? 7 vastust oma küsimustele"\n5. Otsige järelevalvet\nKui me teenime mitmesuguseid patsiente, vastandlikud emotsioonid muudavad terapeutilise täpsuse kaduma . Väga kasulik on otsida järelevaatust usaldusväärsete kolleegidega, kellega saate jagada oma patsientide muresid, tundeid, muresid ja tundeid. Sel moel takistatakse seda akumuleerunud emotsionaalse konflikti vooluga.\n6. vaba aja veetmise võimalused\nSee kõlab kõlbmatuks, kuid täita tegevusi, mis ei ole seotud teie kliinilise praktikaga, on üks parimaid strateegiaid oma emotsionaalse regulatsiooni hooldamiseks ja loomulikult teie tervisest üldiselt. Hommikuti sõites saate matkida kohtades, mis teevad end mugavalt, lähevad koos sõprade või pereliikmetega, lähevad filmi, laulavad, lähevad tantsu või zumba tavadesse, liiguvad tihti jõusaali või teevad kunsti, Paljud muud tegevused on abiks.\nOluline on, et te teostaksite tegevusi, mis tekitavad tunded ja positiivsed, rahuldust pakkuvad ja ülitundlikud emotsioonid teie jaoks .\nПросто Дождь Без Музыки и Грома. Шум Дождя Без Грозы, 10 Часов Для Сна. (November 2021).\nKuidas tuju tõsta: 6 nõuannet paremaks tundma\n20 online-kursust kliinilise psühholoogia (tasuta)\n14 parimat psühholoogi kursust (näost-näkku ja internetis)\nRaamatud ja eneseabi artiklid


Biomed suuvesi Well Gum 500ml\nVähendab igemete põletikulisust ja veritsust juba 4 nädalaga.\nBiomed suuvesi Well Gum 500ml kogus\nSildid: Biomed, suuvesi\nBiomed suuvesi Well Gum – suuõõne komplekseks hoolduseks.\nTagab terved igemed-5 eeterlikku õli: eukalüpt, aniis, seeder, nelk, rosmariin.\nPuhastab hambaid hambakatust. Aitab leevendada igemeid ja kaitseb hambaid lagunemise eest. Ananassiekstrakt, mis sisaldab bromelaiini, taimset salvei, jahubanaanide ja kaselehe ekstrakte. Aitab tugevdada ja taastada hambaemaili L-arginiin ja multimineraalne aktiivkompleks, sealhulgas tsink, vask ja magneesium.\nEi sisalda fluoriide, alkoholi, triklosaani, kloorheksidiniini, sahhariini, parabeene, SLSi PEGi, kunstlikke värviaineid. Kliiniliselt tõestatud toime.\nSisaldab 99% naturaalseid koostisosasid.\nKasutamine: täitke pudelikork suuveega. Ärge lahjendage veega. Loputada suud ühe minuti jooksul ja seejärel sülitada välja. Mitte alla neelata. Kuni 8-aastased lapsed peaksid suuvett kasutama täiskasvanute järelevalve all ja 8-aastastelt saavad lapsed seda ise kasutada. Tervete igemete ja hammaste jaoks – Suuvett soovitatakse kogu perele: alates 6. eluaastast ja täiskasvanutele.\nAlkoholita, Fluoriidita, Igemepõletik, Igemete veritsus\n14 arvustust tootele Biomed suuvesi Well Gum 500ml\nKerli – 31. dets. 2021\nMeeldiva maitsega ja loputab hästi.\nEduard – 16. dets. 2021\nAnonüümne – 20. juuli 2021\nMarina – 31. mai 2021\nReelika – 7. apr. 2021\nAnonüümne – 30. märts 2021\nAnonüümne – 28. veebr. 2021\nHeigo – 21. veebr. 2021\nAqua, Hydrogenated Starch Hydrolysate, Sodium Coco-Sulfate, Betula Alba Leaf Extract, Plantago Lanceolata Leaf Extract, Cocos Nucifera Fruit Extract, Lactobacillus, Xylitol, Stevia Rebaudiana Leaf Extract, Menthol, Papain, Polyglyceryl-4 Laurate/Sebacate, Polyglyceryl-6 Caprylate/Caprate, Aroma, Arginine, Magnesium Aspartate, Zinc Gluconate, Copper Gluconate, Glycerin, Benzyl Alcohol, Sodium Benzoate, Potassium Sorbate, Citric Acid, Tetrasodium Glutamate


kuupäeval juuni 22, 2018\nMa luban, et ma nüüd pärast seda postitust hakkan jälle korralikuks. Kirjutan raamatutest ja kinost ning muusikast. Ei kirjuta labastest asjadest ja provotseerivatel teemadel. Olen ontlik suurpereemand edasi. Püüan vähemasti.\nNiisiis pesu. Tingimata vajalik. Tore, kui ta ka silmale rõõmu pakub. Eks? Või siis mitte?\nAndestage minu labasus, aga pidin pilti tegema sellistest toredatest push up trusparitest.\nEnne Ameerikat olin nendest ainult legende kuulnud. Ei, tänan küsimast, ei näinud vajadust endale soetada.\nMugav ja praktiline, nagu ma olen, on pesu valiku puhul mind eelkõige suunanud see, et kõik on kaetud ja et ma päeva jooksul sellele eriti mõtlema ei peaks. Mingis teatud vanuses lisandus ka visuaalne pool. Et oleks hommikul kena peeglist vaadata ja kaaslasel õhtul lõbus mind pitsidest valla päästa (seda viimast pole küll juba pikalt juhtunud, aga unistada ju võib). Pärast spordiklubide avastamist, muutus pesu valik ka hindavate kullipilkude tõttu, oluliselt teadlikumaks. Nii, et kui te mind näete mätchivas komplektis, siis mitte sellepärast, et mul on õhtul kuum kohting, vaid kuna kavatsen trenni minna.\nSiis kui ma riidepoes töötasin, sain aru, et eksisteerivad inimesed, kelle jaoks alkarirandid kannikatel on elurõvedad asjad. Väidetavalt pidi eksisteerima koolkond mehi, kes käivad ringi ja vahivad naiste ahtreid ning kommenteerivad kodus seda, kui ilged on trussikute õmblused seeliku all. Seda kuuldes käisin ma salaja vetsus oksendamas. Ma olin rõõmsalt terve elu sellise joonelise tagumikuga ringi promeneerinud. Uhke ka veel, et inimesed ikka näevad, et mul on raha korralike aluspükste ostmiseks ja ma ei pea leppima nöörilaadsete moodustistega jalge vahel. Täiesti kohutav!\nPärast seda kuulsin ma seoses aluspesuga veel igasuguseid põnevaid jutte. Näiteks, et meie seas liiguvad ringi mehed, kes üldse pesu ei kanna. Nagu, saate aru, tõmbavad hommikul teksad või viigipüksid palju ihu peale ja käivad linna peal ringi? Võibolla näiteks teie kolleeg, kellega kohvimasina kõrval ilmast vestlete, on ihupesuvaba indiviid. Või naabrimees, kellega ühistukoosolekul küttekulude üle nurisete, ei lase ennast bokseritest kammitseda. Ilma keerutamata ütlen, et minu jaoks on see mõte väga vastik. Palju rõvedam, kui näiteks trussikurandid. Aga noh, see on minu veidrus.\nissanda loomaaed peeglike peeglike piinlik


SUURES PILDIS: Üks Rio, kaks maailma ehk köisraudteega favelas ja Suhkrupeamäel - Suures pildis\nPiia Osula, Hendrik Osula\n21.august 2016 09:00\nSuhkrupeamäele sõites avaneb esmalt vaade Rio kõige kuulsamale vaatamisväärsusele. Mõlemad on kohalike seas teadatuntud kui suured turismimagnetid ning tihti sinna ei satuta. Samuti tuleb neid külastades rahakotti päris korralikult kergendada, sest kummagi eest tuleb maksta ligi 30 eurot\nKohale viib Šveitslaste ehitatud köiraudtee. Mägi ise on 396 meetri kõrgune ja sinna viiv köisraudtee 1400 meetrit pikk.\nMäe otsa on paigutatud ka soovide tahvel kuhu iga mööduja head mõtted kirja panna saab. Mõnel juhul soovitakse ka ajaloo kordumist.\nEnamasti möödub mäe otsas viibimine järjekordades seistes. Nii üles kui ka alla minnes.\nSuhkrupeamäe üks suurimaid vaatamisväärsusi on imeväel üle mere maanduvad lennukid. Kohati tundub, et maandutakse merre, mitte lennurajale.\nLiigume edasi järgmisele köisraudteele. Complexo do Alemão nime kandev favela on Rio kõige kardetum ja vägivaldsem. Ometi käib seal ka üksjagu turiste. Turvaliselt hoopis teistsugusest maailmast pildi saamiseks kasutatatakse 2011. aastal miljonite dollarite abil ehitatud köisraudteed. Kuna kohalikud seda just liiga omaks ei võtnud, on raudtee kasutamine tasuta.\nSee on elukoht südamlikele inimestele, kes võõrastele kohe parimad vaated kätte juhatavad aga ka suurtele narkojõukudele. Politsei patsifitseeris Complexo do Alemão kuus aastat tagasi. Tegelikult ei ole kohalike sõnul sellega midagi muutunud, pigem just hullemaks. Varem anti politsei tulekust teada teineteisele ilutulestikuga (et keegi õue ei läheks ja toas püsiks), siis nüüd toimuvad kokkupõrked politsei ja kohalike vahel tihedamini ja lennus on ka "juhuslikud kuulid." Just päev enne meie külaskäiku tappis selline juhuslik kuul sündmuste keskele sattunud vanema naisterahva.\n2010. aasta andmetel elab siin ligi 3 ruutkilomeetrisel alal 21 000s kodus ligi 70 000 inimest.\nRingkäik Rio de Janeiro linnas\n"Praegu noored küsivad pilti, varsti võtavad," räägib meiega koos olnud carioca. Väga tihti ei käi favela'de noored koolides või kukuvad sealt lihtsalt välja. Kurb on ka see, et tegelikult ei huvita mitte kedagi, kus nad on ja millega tegelevad. Kui Eestis oleme harjunud, et alla 17-aastane noor otsitakse ka maa-alt üles ja aetakse kooli, siis Rios on isegi pigem vastupidi.\nIgasugune sõprus on võimalik. Loomi leiab Complexo do Alemãost ehk rohkemgi kui inimesi. Koeri, kasse, kanu, isegi hobuse. Imekspandev on see, kuidas väikesel alal nii sõbralikult koos elatakse.\nRiost ei leia kedagi, kellel poleks lemmikut jalgpalliklubi. Enamasti on selleks Flamengo. Nii ka Complexo do Alemãos.\nFavela's üleliigset ruumi ei ole, seda ka mitte mänguväljakutele. Majad on ehitatud tihedalt üksteise kõrvale ja isegi pooleldi peale. Nii on noored leidnud mängimiseks alternatiivsed lahendused.\nKohaliku haigla kõrval parkimisplatsil on koha sisse võtnud ka hobune. Ega vaesel mehel väga milegiga kivimajade vahel maiustada ei ole, kuid hobune on favela' s vajalik. Ehk veel vajalikumgi kui auto, sest mõnest mäest pääseb üles vaid ühe hobujõu abil.\nVaade Complexo do Alemão tipust on võrratu. Parasjagu tähistab seal lohet lennutav poiss enda üheksandat sünnipäeva.